.30-06 Springfield

.30-06 Springfield je náboj, ktorý má kaliber .308" (7,62 mm). V americkej armáde sa začal používať v roku 1906 a jeho používanie pokračovalo až do 60. rokov 20. storočia, keď ho nahradil náboj 7,62 × 51 mm NATO. No ešte v 70. rokoch 20. storočia sa používal do guľometov.

Predchodcovia 
Bol vyvinutý z takmer identického náboja .30-03 malým skrátením nábojnice a zvýšením úsťovej rýchlosti. Zavedením tohto náboja sa prestali používať staršie náboje .30-40 Krag a 6 mm Lee Navy.

Zbrane, ktoré používali tento náboj 
Opakovaciu pušku Springfield M1903, ktorá sa začala používať kedysi spolu s nábojom .30-03, rýchlo modifikovali na náboj .30-06 Springfield. Používal sa aj v puške M1917 Enfield, poloautomatickej M1 Garand, automatickej M1918 Browning a veľa guľometoch, napr. série M1919.

Použitie 
USA tento náboj používali v obidvoch svetových vojnách a v Kórejskej vojne. Posledného veľkého využitia sa dočkal vo Vietnamskej vojne

Tento náboj je vhodný na lov veľkých cicavcov ako je jeleň alebo los.

Výkon 
Ide o veľmi silný náboj. Bol skonštruovaný v čase, kedy sa predpokladala streľba na 1 000 m. V roku 1906 obsahoval strelu o hmotnosti 150 grainov (9,7 g), plášťovanú strelu s plochým dnom. Po prvej svetovej vojne bolo potreba zvýšiť výkon na dlhú vzdialenosť u guľometov, a tak sa začala používať strela o hmotnosti 173 grainov (11,2 g).

Špecifikácia 
 Priemerná hmotnosť strely: 165 grainov (ale môže sa pohybovať vo veľmi širokom rozsahu od 55 grainov do 220 grainov)
 Priemerná úsťová rýchlosť: 870 m/s
 Priemerná úsťová energia: 4100 J

 Priemer strely: .308" (7,62 mm)
 Celková dĺžka náboja: 3.34" (84,84 mm)

 Typ zápalky: veľká pušková

Varianty, ktoré používa americká armáda 

 Armor Piercing, M2 - priebojný náboj proti ľahko pancierovaným cieľom
 Armor Piercing Incendiary, T15/M14 a M14A1 - priebojný a zápalný náboj
 Ball, M1906
 Ball, M1
 Ball, M2
 Blank, M1909 - slepý náboj, neobsahuje projektil
 Dummy, M40 - cvičný náboj; Neobsahuje strelný prach ani zápalku
 Explosive, T99
 Incendiary, M1917 - zápalný náboj
 Incendiary, M1918 - zápalný náboj
 Incendiary, M1 - zápalný náboj
 Match, M72 - náboj na súťaženie presnou streľbou
 Tracer, M1 - náboj so stopovkou
 Tracer, M2 - náboj so stopovkou
 Tracer, T10/M25 - náboj so stopovkou

Príklady zbraní americkej armády používajúcich tento náboj 
 M1903 Springfield
 Gatling gun
 Model 1909.
 Chauchat
 Lewis gun
 M1917 Enfield 
 M1917 kulomet
 M1918 Browning
 M1 Garand
 M1941 Johnson rifle
 M1941 Johnson LMG

Synonymá názvu 
.30 Springfield  .30 Browning  .30 US M.1906  .30-200-06  7,62 mm Long  7,62 mm M.1949  7,62 x 63 US  (7,62 x 63)

Referencie

Pozri aj 
 Zoznam nábojov do ručných zbraní
 Zoznam nábojov do pušiek
 Typy striel
 Palná zbraň

Iné projekty 

Strelivo